Fairuz (Nouhad Haddad) med moren i Beirut, 1945.
Fairuz i 1946.
**Fairuz** (فيروز, *Fairūz*, ofte også *Fairouz*; født 21. november 1935 i Jabal al-Arz i Libanon), født som **Nuhad Haddad** نهاد حداد [Nuhād Ḥaddād] er en libanesisk sangerinne.

Liv og virke
------------

### Bakgrunn

Hun er født av et foreldrepar som var kristne, henholdsvis maronittisk mor og syrisk-ortodoks far. Hun opptrådte i sin tid mye i filmer og på teater. Hun kalles «den libanesiske nasjons mor». Hun flyttet i 1935 med sin familie til Beirut og vokste opp i gaten *Zuqaq el Blatt*. Hennes sangtalent ble oppdaget på skolen da hun var om lag ti år gammel.

### Karriere

Sammen med Mansour-brødrene og med 'Assy Rahbani (hennes senere ektemann) ble hun pioner for en ny musikkbevegelse i Libanon, som lot seg inspirere av latinamerikanske forbilder og som fjernet seg fra den egyptiske innflytelse.

Hennes første store fremtreden kom i 1957, og hun ble raskt meget berømt. På 1960-tallet ble det skrevet hundrevis av sanger for henne, mange til bruk i operetter og mange i tre kinofilmer.

I 1969 ble Fairuzs sanger i en tid forbudt fremført i libanesiske radiostasjoner, fordi hun hadde nektet å synge på en privat konsert til ære for den algeriske president Houari Boumedienne. Dette tjente bare til å øke hennes popularitet. Fairuz gjorde det klart hun var villig til å synge for publikum i alle land og områder, men aldri for enkeltpersoner.

Da hun giftet seg med Assy Rahbani, konverterte hun til den gresk-ortodokse (melkittiske) kirke. Hun er mor til Rima Rahbani.

Fairuz synger gjerne for å beskrive sitt lands skjønnhet, fred og frihet. Dette er særlig fremme i hennes sang «Tetloj El Dini», der hun synger «*Taljak El Mahabbi ou Shamsak El Herreye*» (Kjærligheten er i Libanons snø, og friheten i Libanons sol). Hvert år til Langfredag har hun gjort det til en tradisjon å synge etter gresk-ortodoks eller maronittisk liturgisk tradisjon i forskjellige kirker rundt om i landet, og særlig i forlatte kirker (gamle som trenger renovasjon).

Hun har også vært med på musicals og operetter.

Referanser
----------

1. ↑   www.lebanonfiles.com[Hentet fra Wikidata]
2. ↑   www.bbc.com[Hentet fra Wikidata]

Litteratur
----------

* Ines Weinrich: *Fayrūz und die Brüder Raḥbānī. Musik, Moderne und Nation im Libanon*, Ergon Verlag, Würzburg 2006, ISBN 3-89913-538-5

Eksterne lenker
---------------

* (en) Offisielt nettsted Rediger på Wikidata

* (en) Fairuz – kategori av bilder, video eller lyd på Commons Rediger på Wikidata
* (en) Fairuz på Internet Movie Database Rediger på Wikidata

* (en) Fairuz hos The Movie Database Rediger på Wikidata
* (en) Fairuz på Discogs Rediger på Wikidata

* (en) Fairuz på MusicBrainz Rediger på Wikidata

* (en) Fairuz på Songkick Rediger på Wikidata

* (en) Fairuz på Last.fm Rediger på Wikidata

* (en) Fairuz på AllMusic Rediger på Wikidata
* Fairuz Discography & Music
* Fairuz in the *New York Times*

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** BNE **·** MusicBrainz **·** Discogs **·** AllMusic
 |